tolke+og+vurdere+samspillet+mellom+muntlig+og+skriftlig+språk,+bilder,+lyd+og+musikk,+bevegelse,+grafikk+og+design+og+vise+sammenhengen+mellom+innhold,+form+og+formål


 * Samensatte tekster, VG1: tolke og vurdere samspillet mellom muntlig og skriftlig språk, bilder, lyd og musikk, bevegelse, grafikk og design og vise sammenhengen mellom innhold, form og formål **

Jeg har valgt å ta et kompetansemål fra VG1, siden jeg tenkte det var fint å friske opp dette til eksamen. Det er jo så ufattelig lenge siden jeg har hatt om det og så mye som har blitt lært siden den tid. Dermed har mye av dette gått tapt. Tenker spesielt det å tolke og vurdere samspillet mellom forskjellige medier og muntlig og skriftlig er noe som er relevant for eksamen, både muntlig og skriftlig! Innenfor dette kompetansemålet finnes det veldig mange relevante sjangre. Siden vi skal tolke og vurdere samspillet mellom muntlig og skriftlig språk, samtidig med bilder, musikk, design osv. så blir det veldig relevant med mange moderne sjangre, som for eksempel dramatiske sjangre med tv-serier og filmer, blogger, nettsider, reklamer og nyhetssider på nett. Det skjer ofte innenfor dette området at skriftlige tekster blir gjort om til en blanding av muntlig språk, bilder, lyd osv., da med tanke på filmatisering av noveller, romaner og skuespill. Det er også spennende da å se på forskjellen mellom den skriftlige teksten og den muntlige sammensatte teksten. Derfor faller også skriftlige sjangre som nevnt ovenfor inn i sjangre man må trekke innenfor dette kompetansemålet.

Først og fremst er det viktig å kunne tolke og vurdere samspill mellom de ulike mediene og i tillegg vise sammenhengen mellom de. For å tolke må man kunne vise hva som er budskapet i en tekst, og i dette tilfellet må man også kunne se forskjellene og likhetene mellom de forskjellige mediene som er beskrevet over. Man må da kunne greie å forklare hvordan skaperen har lagd et helhetlig bilde av de forskjellige mediene og hvordan hun/han har satt det hele sammen. Man må kunne forklare hvordan de forskjellige bildene, lydene og sjangrene spiller opp mot hverandre for å skape et helhetlig bilde og hvordan hvert medium bygger opp mot budskapet skaperen har lyst til å sende ut. For å kunne gjøre dette må man se på de forskjellige virkemidlene som skaperene har brukt og se på hvilken funksjon det har der og hvorfor det er satt inn slik det har blitt gjort.

Videre skal jeg ta for meg et eksempel jeg har lagd på et sammensatt medie. Jeg har da valgt å ta for meg en reklamefilm som er laget av ddb for Statkraft. Dere kan se filmen her: [].

Først ville jeg da valgt å beskrive mediet. For eksempel: Reklamen åpner med en hvit setning på svart bakgrunn som spør deg ”Har du noen gang tenkt på hvor mye fint du har i vente?” Og skriver videre ”Fylte du 30 år i går” Ut i fra dette viser den forskjellige klipp av gode stunder og fine ting som spriter opp hverdagen og ved siden av kommer det en tekst med hvor mange ganger/hvor lenge man kommer til å gjøre dette og hva det er. For eksempel da 196 gutteturer/jenteturer eller 3840 gode stunder alene. Tilslutt kommer poenget og budskapet bak filmen, og det er at ”Det er lov til å se lyst på fremtiden” etterfulgt av forskjellige fornybare ressurser som vindkraft og vannkraft. Tilslutt får man se at senderen er Statkraft.

Etter det hadde jeg gått inn for utredningen av det sammensatte mediet og forklart hva det handler om. For eksempel. - Handler om global oppvarming - Fokuserer på at Statkraft gir deg en fremtid ved å satse på fornybar energi - Trekker frem gode minner - Musikken gir også en god følelse som passer til stemningen i reklamen - Lite tekst i reklamen, men samtidig forklarende - Passende filmer til det små tekstene. Videre ville gått inn på en mer tolkning av teksten ved å spørre meg selv følgende spørsmål: - Hvordan valgte de hva slags aktiviteter de skulle ta med? - Hvorfor valgte de det? Appellerer det til en stor del av befolkningen eller en spesifisert gruppe? - Hvordan passer musikken til bildene? Er noe av sangteksten i musikken passende til reklamen eller er musikken der for stemningens skyld? - Hvordan type personer har de valgt å ta med i klippene sine? Gjenspeiler de mottakergruppen - Hvordan greier reklamen å fange blikkfanget til målgruppen? - Overtaler eller påvirker reklamen målgruppen på noen måte? - Osv. Tilslutt må man også selvfølgelig ha med en konklusjon! :)

Kilder - [] - http://sammensatt-sandvika.wikispaces.com/Vg1+repetisjon